১৮৫৮ থেকে ১৯৪৮ সালের মধ্যে দেশের বৃহত্তম ক্লাব দল সাংহাই ক্রিকেট ক্লাব সফরকারী দলগুলোর বিপক্ষে অনেকগুলো খেলায় অংশ নিলেও আনুষ্ঠানিকভাবে জাতীয় দলের মর্যাদা পায়নি। সেপ্টেম্বর, ২০০৫ সাল থেকে চীন ক্রিকেট সংস্থা এশিয়ান ক্রিকেট কাউন্সিলের সহযোগিতায় আটটি কোচিং/আম্পায়ারিং প্রশিক্ষণ কোর্স পরিচালনা করেছে। বেইজিং, সাংহাই, শেনইয়াং, দালিয়ান, গুয়াংজু, শেনজেন, চংকিং, থিয়েনচিন এবং জিনান - চীনের এ নয়টি শহরে ক্রিকেট খেলা অনুষ্ঠিত হয়। ১৫০-এরও অধিক বিদ্যালয় ক্রিকেটের সাথে জড়িত।
২০০৯ সালের এসিসি ট্রফি চ্যালেঞ্জ প্রতিযোগিতায় চীন তাদের প্রথম কোন প্রতিনিধিত্বমূলক প্রতিযোগিতায় অংশগ্রহণ করে। মালদ্বীপের কাছে ৩১৫ রানে পরাজয়বরণসহ গ্রুপ পর্বের সবগুলো খেলাতেই হেরে যায় চীন দল। সপ্তম স্থান নির্ধারণী খেলায় চীন প্রথম কোন আন্তর্জাতিক খেলায় জয়লাভ করে। খেলায় তারা ১১৮ রানে মায়ানমার দলকে পরাজিত করে।

এসিসি টুয়েন্টি২০ কাপ
ইতিহাস
বর্তমান সদস্য
এসিসি ট্রফি চ্যালেঞ্জ